b"\n_START_ARTICLE_\nRaymond Tomlison\n_START_SECTION_\nOr\xc3\xadgens\n_START_PARAGRAPH_\nVa n\xc3\xa9ixer el 1941 a la ciutat d'Amsterdam, poblaci\xc3\xb3 situada a l'estat nord-americ\xc3\xa0 de Nova York. Va estudiar enginyeria el\xc3\xa8ctrica a l'Institut Polit\xc3\xa8cnic Rensselaer, on col\xc2\xb7labor\xc3\xa0 en un programa realitzat per l'empresa IBM, i es llicenci\xc3\xa0 el 1963.\n_START_SECTION_\nRecerca cient\xc3\xadfica\n_START_PARAGRAPH_\nPosteriorment entr\xc3\xa0 a treballar a l'Institut Tecnol\xc3\xb2gic de Massachusetts (MIT), on continu\xc3\xa0 els seus treballs sobre enginyeria el\xc3\xa8ctrica. El 1967 entr\xc3\xa0 a treballar a la companyia Bolt Beranek and Newman (BBN), on amb el seu equip col\xc2\xb7laborador desenvoluparen el sistema operatiu TENEX, que inclo\xc3\xafa la xarxa inform\xc3\xa0tica ARPANET i el protocol TELNET. Aix\xc3\xad mateix, tamb\xc3\xa9 va desenvolupar un programa anomenat SNDMSG per enviar missatges entre les diferents terminals d'un mateix ordinador._NEWLINE_El setembre de 1971, quan la BBN ja estava connectada a la xarxa ARPANET, Tomlison va adaptar el programa SNDMSG per tal d'enviar missatges entre diferents usuaris connectats a una xarxa m\xc3\xa9s \xc3\xa0mplia, per\xc3\xb2 sense que fossin coneguts (el que avui en dia es coneix com a correu electr\xc3\xb2nic o e-mail). Fou en aquell moment quan se li oc\xc3\xb3rrer utilitzar el s\xc3\xadmbol arrova (@), un m\xc3\xa8tode que permetia separar el nom de l'usuari i del servidor. _NEWLINE_Durant tota la seva carrera a BBN ha realitzat tamb\xc3\xa9 altres desenvolupaments importants amb el disseny d'ordinadors, arquitectura de xarxes, protocols en la xarxa i s\xc3\xadntesi digital. _NEWLINE_El juny de 2009 fou guardonat amb el Premi Pr\xc3\xadncep d'Ast\xc3\xbaries d'Investigaci\xc3\xb3 Cient\xc3\xadfica i T\xc3\xa8cnica, juntament amb Martin Cooper."